คือหนูตั้งใจปล่อยมีน้องแระไม่ได้คุมกำเหนืดมาประมาณ8เดือน แระประจำเดือนครั้งสุดท้ายคือวันที่16-19/09/2019 จนถึงวันนี้วันที่21ตุลาคมยังไม่มีวี่แววจะมีประจำเดือน ปกติเป็นคนประจำเดือนมาสม่ำเสมอทุกๆเดือน อยากถามว่ามีสิทธิ์ตั้งครรภ์แต่ยังตรวจไม่พบหรือไม่ได้ตั้งครรภ์หรือป่าวคะ
สวัสดีค่ะ หากประจำเดือนล่าสุดมาวันที่ 16 ก.ย. และในวันนี้วันที่ 21 ต.ค. ประจำเดือนยังไม่มา และได้ตรวจหาการตั้งครรภ์แล้วไม่พบ ก็แสดงว่าไม่น่ามีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปต่อไปก่อนค่ะ แต่หากประจำเดือนยังคงไม่มา อาจลองตรวจหาการตั้งครรภ์ซ้ำดูอีกครั้ง หากยังตรวจไม่พบ และประจำเดือนไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้นหรือหากมีประจำเดือนมาแล้ว แต่ยังไม่สามารถตั้งครรภ์ได้ภายใน 1 ปี ก็จะถือว่ามีภาวะมีบุตรยาก แนะนำควรไปพบสูติ-นรีแพทย์เพื่อตรวจค่ะ โดยควรไปตรวจทั้งฝ่ายหญิงและฝ่ายชายค่ะ